《十月十八夜震泽风大作明日大雪异常又明日甲子日出大寒》
元代·张雨

弱龄逃世网，一勇以求志。折旋四十载，竟日坐有累。

大拙使为巧，小朴使为器。用是役于人，夫岂足言智。

飘风鼓具区，如我长噫气。追惟年运往，通夕遂忘寐。

圣人罕言命，天道殊难致。委顺待未来，馀日敢终弃。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。